Avstriya Rossiyaning “Pobeda” aviakompaniyasiga Venaga chipta sotishni taqiqladi

Avstriya hukumati Rossiyaning “Pobeda” aviakompaniyasidan Venaga chipta sotishni to‘xtatishni talab qildi. Bu haqda Rossiya va Avstriya o‘rtasida imzolangan memorandumda aytiladi, deb xabar beradi Meduza.

Gap shundaki, “Pobeda” aviakompaniyasi aslida Venaga reyslarni yo‘lga qo‘ymagan. Uning samolyotlari Bratislavaga uchib, yo‘lovchilarni u yerdan avtobusda Venaga olib boradi.
Rossiya transport vazirligi vakili “Pobeda” havo aloqasi bo‘yicha ikki tomonlama kelishuvni buzayotganini tan oldi.